Rowoon

**Kim Seok-woo** (; nosusu ontok 7 Magus 1996), ointutunan maya ngaran sinasawat disio **Rowoon**, nopo nga songulun mimingkono om susuminding mantad Korea Kabaatan. isio nopo nga bagas puru tinimungan kusai Kabaatan Korea ii no SF9. Ointutunan isio maya kono id suang siri televisyen *[[Extraordinary You]]* (2019) om *[[The King's Affection]]* (2021), id nombo nakaanu isio piipiro gaa' montok prestasi dau id suang siri dii.

## Karier
### 2013–2014: Pre-debut
Pinointutun i Rowoon sabaagi *trainee* id abaabayan realiti FNC Entertainment ii no *[[Cheongdam-dong 111]]*.

### 2015–2016: Debut miampai SF9

Ontok 2015, Rowoon nopo nga soboogian mantad tinimungan pra-debut, "Neoz School", id siriba FNC Entertainment sabaagi puru tinimungan i ointutunan sabaagi Neoz. Ontok Mikat 2016, minampayat isio sabaagi puru "Neoz Dance" id abaabayan survival do FNC Entertainment ii no *d.o.b (Dance or Band)*, monongkiala miampai Neoz Band (baino ointutunan sabaagi Honeyst). Nakalantoi o "Neoz Dance" doid pialaan dii miampai 51% undian om nakaanu kosiwatan montok debut. Debut isio miampai tinimungan SF9 ontok gumas 2016 maya single "Fanfare".

### 2017–2022: Abaabayan sosongulun om lobi ointutunan
Minongimpuun i Rowoon do kalaja minsingkono id suang siri televisyen miampai kono tokoro sabaagi mimingkono ponguhup id suang *[[School 2017]]* i pinalabus do KBS2. Kalapas kinoimbulayan dii, mogot=logot dii isio monorimo kono di lobi oponsol. Ontok Gomot 2018, minsingkono isio sabaagi tanag do kono toponsol tondu id suang drama tvN *[[About Time (TV series)|About Time]]*. Miririkot Madas 2018, nakaanu kawagu isio do iso po kawagu kono id suang drama SBS ii no *[[Where Stars Land]]*, id nombo pinoingkakat isio montok Gaa Mimingkono Wagu.

On 9 Mikat 2019, nokohimagon i Rowoon sabaagi mimingkono kusai toponsol di kumoinsan nogi id suang drama fantasi sikul pinalabus do MBC, *[[Extraordinary You]]* adaptasi mantad webtoon ointutunan *July Found by Chance.* Kalapas nakaanu kono sabaagi Haru, nokoingkawas populariti di Rowoon. Nokoingkakat isio id MBC Drama Awards miampai tambalut mimingkono, Kim Hye-yoon om Lee Jae-wook, montok kategori Best Couple, om nokotorimo gaa' Mimingkono Wagu Bobos Abantug. Ontok timpu dii nogi, nokoimbulai i Rowoon id suang muzik vidiu NC.A kiuhu "Awesome Breeze" ().

Ontok Ngiop 2020, haro kopoilaan do osiliu i Rowwon do rolou montok kono Branch id suang popoundaliu rolou boros Korea montok filim animasi *[[Trolls World Tour]]*. Ontok tulan sumusuhut, pinohimagon do FNC Entertainment do minsingkono i Rowoon id drama JTBC ii no *[[She Would Never Know]]*, adaptasi mantad webtoon miampai uhu di miagal. Tumimpuun do posolimbahon o drama dii ontok Milatok 2021.

Mingkono i Rowoon sabaagi kono toponsol id suang drama kisajara ontok toun 2021 ii no *[[The King's Affection]]*. Maya drama dii, nakalantoi isio do gaa' Mimingkono Wagu Bobos Abantug id KBS Drama Awards. Ontok kolimpupuson toun 2021, nosiliu nogi i Rowoon do MC montok Festival Sinding KBS 2021 miampai Cha Eun-woo mantad Astro om Kim Seol-hyun.

Ontok toun 2022, minsingkono i Rowoon id suang drama fantasi MBC ii no *[[Tomorrow (South Korean TV series)|Tomorrow]]* id nombo minsingkono isio sabaagi Choi Joon-woong.

### 2023–dinondo: Sinumoliwan mantad SF9 om kalaja minsingkono

Ontok toun 2023, mingkono i Rowoon id drama fantasi *[[Destined With You|Destined with you]]* i pinosolimbou id JTBC mantad 23 Magus gisom 12 Gumas. Solinaid koposilimbahan drama dii, minanahak kopoilaan o FNC do sumoliwan i Rowoon mantad SF9 montok manahak tarad kumaa kalaja pinsingkanaan dau miampai agensi dii.

Tumilombus ontok toun 2023, minsimgkono i Rowoon id suang drama kisajara ii no *[[The Matchmakers (TV series)|The Matchmakers]]*, i posolimbahon id KBS2. Maya siri dii, nakaanu isio Gaa' Populariti om Gaa' Abantug Takawas id 2023 KBS Drama Awards.

Ontok 3 Madas 2024, haro ruputan do minsingkono i Rowoon id suang drama kisajara suai, *Takryu*.

Ontok 2 Gomot 2025, naalap i Rowoon tumindapou Gaa' Akademi ko-97 doid Dolby Theater hilo Hollywood, Los Angeles.

## Duta Jenama
Ontok toun 2020, nosiliu i Rowoon do duta jenama kosmetik jenama Klavuu, Gong Cha Korea, om koleksi Fall/Winter 2020 do The North Face White Label. Ontok roun 2021 om 2022, nakaanu nogi isio tawaran iklan mantad Estée Lauder, produk tobuk SimplyO, Clean Up Beauty, om jenama bangkad ANDZ. Minomili nogi disio o jenama kapanamangan kulit Derma Ilso seabaagi model iklan ontok toun 2023, om Isoi Japan, Samjin Pharmaceuticals (montok jenama kolidasan pointongkop diolo, Wisi Healthy), om Oligio Thailand ontok toun 2024.

## Diskografi

### Koimbulayan id Soundtrack

## Filmografi
### Filim

### Siri televisyen

### Siri web

### Abaabayan televisyen

### Momuruan abaabayan

## Gaa' om kopoingkakatan

### Katayadan artikel

## Nuut

## Sukuon

## Noputan labus

* 
* 
*